b'\n_START_ARTICLE_\nGa\xc5\xa1per Jurij Melhior Levi\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nS petnajstimi leti je pri\xc5\xa1el v gimnazijo v Ljubljano. Ker ga o\xc4\x8dim ni hotel pri \xc5\xa1olanju ve\xc4\x8d podpirati, se je pridru\xc5\xbeil potujo\xc4\x8dim trgovcem in je od\xc5\xa1el na Dunaj. Na Dunaju se je vpisal na \xc5\xa1olo pri sv. Ani. Pre\xc5\xbeivljal se je najve\xc4\x8d s pou\xc4\x8devanjem. Leta 1798 je bil na Dunaju promoviran za doktorja prava._NEWLINE_V letih 1799 in 1800 je bil na univerzi na Dunaju suplent cerkvenega prava. Leta 1800 je vstopil v odvetni\xc5\xa1ko pisarno rojaka Remica in ga po njegovi smrti leta 1801 nasledil. Leta 1807 je kupil gra\xc5\xa1\xc4\x8dinsko posestvo Oberstinkenbrunn. Leta 1817 je na dra\xc5\xbebi kupil gospostvo Stollberg. Leta 1814 si je pridobil imenje vas Stetten in gospostvo K\xc3\xb6nigsstetten na Spodnjem Avstrijskem. Od cesarja si je prislu\xc5\xbeil pohvalo za zgledno ravnanje s podlo\xc5\xbeniki. Poro\xc4\x8den je bil s Katarino Lessacher. Imela sta 6 otrok._NEWLINE_Leta 1818 je dobil plemi\xc5\xa1ki naziv vitez Glomberg. Malo pred smrtjo je postal \xc4\x8dastni me\xc5\xa1\xc4\x8dan Dunajskega Novega mesta (Wiener Neustadt).'